** Mesto Nová Dubnica**

Mestský úrad, Trenčianska 45/41, 018 51 Nová Dubnica

Číslo: OSO/2023 Nová Dubnica, 22.06.2023

**Uznesenie Mestského zastupiteľstva v Novej Dubnici zo dňa 21. júna 2023**

**20. Nájom pozemkov pre vlastníkov bytov a nebytových priestorov v bytovom dome súp. č. 7 v zastúpení OSBD Považská Bystrica**

**U z n e s e n i e č. 54**

Mestské zastupiteľstvo na základe prerokovaného materiálu

**A/ s c h v a ľ u j e**

nasledovný majetok mesta Nová Dubnica **ako dočasne prebytočný majetok:**

* **pozemok parc. KN-C č. 352** - zastavaná plocha a nádvorie o výmere 426 m²,a to **jeho časť o celkovej výmere 15,60 m**², tak ako je vyznačené v  Prílohe č. 1 ( 3,9 m² x 4 =15,6 m² ),
* **pozemok parc. KN-C č. 356/1** - zastavaná plocha a nádvorie o výmere 383 m²,a to **jeho časť o celkovej výmere 3,90 m**², tak ako je vyznačené v  Prílohe č. 1 (3,9 m² x 1 =3,9 m²), **spolu 19,50 m**²,

oba pozemky vedené Okresným úradom Ilava, katastrálnym odborom na LV č. 1000, k. ú. Nová Dubnica, vlastníctvo 1/1 mesto Nová Dubnica, tak ako je uvedené v Prílohe č. 1 tohto návrhu uznesenia.

**B/ s c h v a ľ u j e**

**nájom častí nehnuteľností** uvedených v bode A/ tohto návrhu uznesenia

**ako** **nájom podľa § 9a ods. 9 písm. c) Zákona č. 138/1991 Zb. o majetku obcí v znení neskorších predpisov - prípad hodný osobitného zreteľa trojpätinovou väčšinou všetkých poslancov.**

*Zdôvodnenie prenechania majetku do nájmu podľa § 9a ods. 9) písm. c) Zákona SNR č. 138/1991 Zb. o majetku obcí v znení neskorších predpisov (prípad hodný osobitného zreteľa):*

*- OSBD Považská Bystrica v mene vlastníkov bytov a NP bytového domu súp. č. 7 na ulici SNP v Novej Dubnici požiadalo o dlhodobý prenájom uvedených pozemkov, za účelom vybudovania 5 ks balkónov na 1. nadzemnom podlaží, ktoré budú kotvené priamo do obvodového plášťa, ale výška ich umiestnenia bude zabraňovať vstupu na mestský pozemok,*

*- vybudovanie 5 ks balkónov je plánované v rámci celkovej obnovy bytového domu súp. č. 7 a po schválení prenájmu uvedených pozemkov Mestským zastupiteľstvom v Novej Dubnici a uzavretí nájomnej zmluvy táto bude súčasťou stavebného povolenia na ich výstavbu,*

*- podpora kvality bývania pre obyvateľov mesta.*

**C/** **s c h v a ľ u j e**

**prenechanie do nájmu** podľa § 9a ods. 9 písm. c) Zákona č. 138/1991 Zb. o majetku obcí v znení neskorších predpisov **častí nehnuteľností uvedených v bode A/** tohto návrhu uznesenia **Vlastníkom bytov a nebytových priestorov** **bytového domu ul. SNP 7/13, 15, 17 v Novej Dubnici, zapísaní na LV č. 2687, zastúpení Okresným stavebným bytovým družstvom**, Sídlisko SNP 1936, 017 07 **Považská Bystrica**, IČO: 36016659,za podmienok:

* ***navrhovaná výška nájomného:******1,00 €/ m2/ rok*** *v súlade s Článkom 12 ods. 5 písm. e) Zásad hospodárenia s majetkom mesta Nová Dubnica,* ***čo pri celkovej výmere 19,50 m2 je celkom******19,50 €/ rok****,*
* ***doba nájmu: neurčitá****,*
* *zmeny na nehnuteľnosti: nájomca je oprávnený vykonávať zmeny na nehnuteľnosti (stavebné práce, terénne úpravy) len s predchádzajúcim písomným súhlasom prenajímateľa,*

*- ostatné zmluvou neupravené práva a povinnosti strán sa riadia príslušnými ustanoveniami Občianskeho zákonníka.*

|  |  |
| --- | --- |
|  |  |

**Ing. Peter Marušinec** **primátor**

Za správnosť:

Ing. Dana Šťastná

vedúca organizačno-správneho oddelenia